Document ID: 32007R0434

KOMISJONI MÄÄRUS (EÜ) nr 434/2007,
20. aprill 2007,
millega muudetakse määrust (EÜ) nr 1974/2006 (millega kehtestatakse üksikasjalikud eeskirjad nõukogu määruse (EÜ) nr 1698/2005 kohaldamiseks) Bulgaaria ja Rumeenia ühinemise tõttu Euroopa Liiduga
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Bulgaaria ja Rumeenia ühinemisakti, (1) eriti selle artikli 34 lõiget 3 ja artiklit 56,
võttes arvesse nõukogu 20. septembri 2005. aasta määrust (EÜ) nr 1698/2005 Maaelu Arengu Euroopa Põllumajandusfondist (EAFRD) antavate maaelu arengu toetuste kohta, (2) eriti selle artiklit 91,
ning arvestades järgmist:
(1)
Bulgaaria ja Rumeenia ühinemisakti artiklis 34 ja VIII lisas määratletakse üldised tingimused, mille alusel antakse ajutist täiendavat toetust kõnealuste uute liikmesriikide maaelu arendamise üleminekumeetmeteks. Tuleks vastu võtta rakenduseeskirjad, et täiendada neid tingimusi ning kohandada teatavaid eeskirju, mis on ette nähtud komisjoni 15. detsembri 2006. aasta määrusega (EÜ) nr 1974/2006, milles sätestatakse nõukogu määruse (EÜ) nr 1698/2005 (Maaelu Arengu Euroopa Põllumajandusfondist (EAFRD) antavate maaelu arengu toetuste kohta) kohaldamise üksikasjalikud eeskirjad. (3)
(2)
Kõnealused eeskirjad peaksid vastama subsidiaarsuse ja proportsionaalsuse põhimõtetele ning seepärast peaksid need piirduma sellega, mis on vajalik taotletavate eesmärkide saavutamiseks.
(3)
Seepärast tuleks kindlaks määrata teatavate üleminekumeetmete kohaldamise tingimused.
(4)
Selleks et lihtsustada kõnealuseid meetmeid hõlmavate maaelu arengukavade kehtestamist ning nende läbivaatamist ja heakskiitmist komisjoni poolt, tuleks eelkõige määruse (EÜ) nr 1698/2005 artikli 16 alusel sätestada nende kavade struktuuri ja sisu käsitlevad ühiseeskirjad.
(5)
Seetõttu tuleks määrust (EÜ) nr 1974/2006 vastavalt muuta.
(6)
Käesoleva määrusega ettenähtud meetmed on kooskõlas maaelu arengu komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 1974/2006 muudetakse järgmiselt.
1.
III peatüki I jao 1. alajaole lisatakse artikkel 25a:
“Artikkel 25a
1. Bulgaaria ja Rumeenia ühinemisakti VIII lisa I D jaos osutatud toetust põllumajandustootjatele nõuande- ja teabeleviteenuste osutamiseks võib anda kõnealuseid teenuseid põllumajandustootjatele osutavatele ametiasutustele. See hõlmab eelkõige äriplaanide koostamist, abi maaelu arengumeetmete taotluste koostamisel ja määruse (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) artiklitega 4 ja 5 ning III ja IV lisaga ette nähtud headele põllumajandus- ja keskkonnatingimustele ning kohustuslikele majandamisnõuetele vastavusega seotud nõustamist ja teabelevi.
2. Ametiasutused, mis on valitud osutama põllumajandustootjatele nõustamis- ja teabeleviteenuseid, kasutavad asjakohaseid ressursse kvalifitseeritud personali, haldus- ja tehniliste rajatiste ning osutatavate teenuste nõustamise kogemuse ja usaldusväärsuse vormis.
3. Ajavahemikul 2007-2009 võivad Bulgaaria ja Rumeenia rakendada põllumajandustootjatele nõuandeteenuste osutamiseks kõnealust meedet või määruse (EÜ) nr 1698/2005 artikli 20 punkti a alapunktis iv osutatud meedet “nõuandeteenuste kasutamine põllumajandustootjate ja metsa valdajate poolt.””
2.
III peatüki I jao 4. alajao artikli 37 lõikele 2 lisatakse järgmine lause:
“Bulgaarias ja Rumeenias korraldatakse esimene projektikonkurss hiljemalt kolme aasta jooksul pärast programmide kinnitamist.”
3.
III peatüki I jao 4. alajaole lisatakse Artikkel 37a:
“Artikkel 37a
Bulgaaria ja Rumeenia puhul võib määruse (EÜ) nr 1698/2005 artikli 63 punktis c osutatud oskuste omandamine hõlmata kohalikku tasandit esindava arengupartnerluse rajamisega, integreeritud arengustrateegiate koostamisega, uuringute rahastamisega ja kohalike tegevusrühmade valimiseks toetustaotluste koostamisega seotud kulusid. Sellised kulud on võimalike kohalike tegevusrühmade puhul abikõlblikud.”
4.
III peatüki I jaole lisatakse 4a alajagu:
“4a alajagu
Ajutine lisameede Bulgaaria ja Rumeenia jaoks
Artikkel 39a
Bulgaaria ja Rumeenia ühinemisakti VIII lisa I jao punktiga E ettenähtud meetme “täiendavad otsetoetused” alusel eraldatava toetuse andmise tingimused on määratletud komisjoni otsuses, millega kiidetakse heaks riiklikud täiendavad otsetoetused.”
5.
II lisa muudetakse vastavalt käesoleva määruse lisale.
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Seda kohaldatakse alates 1. jaanuarist 2007.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 20. aprill 2007

Labels: 18
15
19
6